Author: MŽP
Last saved by: agenda0

Územný plán veľkého územného celku Prešovský kraj - Zmeny a doplnky roku 2001

Návrh komuniké

Dňa ........... vláda Slovenskej republiky na svojom ...... zasadnutí prerokovala a schválila Zmeny a doplnky územného plánu veľkého územného celku Prešovský kraj.

Zmeny a doplnky územného plánu obstaral Krajský úrad v Prešove reagujúc na rozvojové podnety vyvolané ekonomickým vývojom, rozhodnutiami ústredných orgánov štátnej správy a medzištátnymi dohodami v nasledovných oblastiach :
•	investičný zámer výstavby nádržového bloku motorových palív pre potreby štátnych hmotných rezerv - vytvorenie 90-dňových zásob ropy a ropných výrobkov podľa požiadaviek Európskej únie,
•	zabezpečenie primeraného územného rozvoja sídiel v citlivom území národného parku TANAP prostredníctvom precíznych regulatívov priestorového a funkčného usporiadania územia,
•	aktualizácia kategórií hraničných priechodov medzi Slovenskou republikou a Poľskou republikou v zmysle “Dohody medzi vládou SR a PR o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov”, podpísanou 1.7.1999,
•	aktualizácia riešenia technickej infraštruktúry v oblasti výstavby čistiarní odpadových vôd a odkanalizovania obcí Prešovského kraja. Potreba takejto aktualizácie vyplynula z neuspokojivého doterajšieho riešenia tejto problematiky a z potreby variabilnejšieho podkladu pre financovanie výstavby kanalizácií a čistiarní odpadových vôd aj s prispením zdrojov EU.

Preriešením uvedených okruhov problémov sa upravili vybrané regulatívy funkčného a priestorového usporiadania územia a aktualizoval zoznam verejnoprospešných stavieb v  záväznej časti Územného plánu veľkého územného celku Prešovský kraj, ktorým je nariadenie vlády SR č.216/1998. Dôsledkom týchto úprav je postupné vylepšenie územných, technických a ekologických predpokladov pre vyvážený hospodársko-sociálny rozvoj regiónu.